TAKUNI-W ปิดเทรดวันแรกที่ 1.80 บ. กูรูให้กรอบ 1.549-2.837 บ.
TAKUNI-W ปิดเทรดวันแรกที่ 1.80 บ. กูรูให้กรอบ 1.549-2.837 บ.
10 ก.พ. 2559

ผู้สื่อข่าวรายงานว่า TAKUNI-W ปิดเทรดวันแรกที่ 1.80 บาท มูลค่าซื้อขาย 82.92 ล้านบาท โดยราคาเปิดตลาดที่ 2.10 บาท ราคาขึ้นสูงสุด 2.14 บาท และราคาลงต่ำสุด 1.80 บาท
ขณะที่หุ้น TAKUNI ปิดที่ 3.76 บาท ลดลง 0.18 บาท (-4.57%) มูลค่าซื้อขาย 31.58 ล้านบาท โดยราคาเปิดตลาดที่ 3.96 บาท ราคาขึ้นสูงสุด 4.00 บาท และราคาลงต่ำสุด 3.76 บาท
บล.ดีบีเอส วิคเคอร์ส (ประเทศไทย) ระบุในบทวิเคราะห์ฯวันนี้(10 ก.พ.) ว่า ประเมินมูลค่าเหมาะสมของใบสำคัญแสดงสิทธิที่จะซื้อหุ้นสามัญ บมจ.ทาคูนิ กรุ๊ป (TAKUNI) ใช้ชื่อย่อว่า TAKUNI-W ตาม Black-Scholes แบบ Conservative จะได้มูลค่าในกรอบ 1.716-1.549 บาท เมื่อราคาหุ้น TAKUNI เคลื่อนไหวในกรอบ 4.08-3.80 บาท โดยมี Dividend yield 1.52%, Dilution effect 33.33%, Risk free rate 4.00%, Volatility 56%
ส่วนมูลค่าเหมาะสมตาม Black-Scholes แบบ Aggressive จะได้มูลค่าในกรอบ 2.837-2.583 บาท เมื่อราคาหุ้น TAKUNI เคลื่อนไหวในกรอบ 4.08-3.80 บาท โดยมี Risk free rate 4.00%, Volatility 56%
TAKUNI-W มีจำนวน 399,999,874 หน่วย อัตราการใช้สิทธิ 1 ใบสำคัญแสดงสิทธิ : 1 หุ้นสามัญใหม่ ราคาการใช้สิทธิ 2.00 บาทต่อหุ้น อายุใบสำคัญแสดงสิทธิ 5 ปี นับแต่วันที่ออกใบสำคัญแสดงสิทธิ (วันที่ 29 มกราคม 2559) ราคาใบสำคัญแสดงสิทธิ 0.00 บาทต่อหน่วย กำหนดวันใช้สิทธิครั้งแรก 30 ธ.ค. 2559 ส่วนวันใช้สิทธิครั้งสุดท้าย 28 ม.ค. 2564